Sciant omnes presentes litteras inspecturi. Quod Amelina relicta Lamberti Diuitis et Juhanna filia eius in puram et perpetuam dederunt et concesserunt elemosinam Deo et ecclesie beate Marie dyuionensis viginti solidos singulis annis percipiendos ad opus dicte ecclesie super domum lapideam que sita est in vico Cambii cum appenditiis eiusdem domus que sita est iuxta domum Petri Gaibet. In cuius rei testimonium, ego R... decanus capelle ducis et ego O..., decanus christianitatis dyuionensis ad preces supradictarum scilicet Ameline et Juhanne sigillorum nostrorum munimine presentem paginam roborauimus. Actum et datum anno ab incarnatione Domini millesimo ducentesimo, vicesimo nono, mense martio.